Tore Reinertsen

**Tore Steinar Reinertsen** (født 2. juli 1941 i Kristiansand, død 29. mai 2021) var en norsk forfatter og maler.

Han ble født på Mosby i Kristiansand og vokste opp på Bellevue. Han tok realskoleeksamen i 1958 og begynte på handelsgymnas i 1959.

I ungdommen var han aktiv i friidrett, vektløfting, ski, svømming og gangsport. Han begynte tidlig å tegne og male.

Fra han var 21 år gammel drev han en hattefabrikk i Kristiansand og seinere en arbeidshanskefabrikk. I 1969 kjøpte han en gård på Reme i Spangereid hvor han drev med garnfiske. Mange av fortellingene hans er hentet fra Spangereid. Han har også hatt to gårder i Birkenes. På gården i Birkenes bodde han alene fra 1992 til 1998. Han skrev om disse årene i boka «Alene på heia».

## Forfatterskap
I 1975 begynte Tore Reinertsen å skrive i Lindesnes avis og etterhvert også noe i Fædrelandsvennen. I 1986 debuterte han under pseudonymet *Thom Svåmyr* med boka «Stjerneskudd», utgitt på eget forlag. I alt skrev han ca. 30 bøker, diktsamlinger og noveller.

## Tegner og billedkunstner
Tore Reinertsen hadde noen utstillinger av egne malerier i Grim kirke og lagde også omslagstegninger til flere av sine bøker.

## Bibliografi
* *Stjerneskudd – dikt, noveller*, (Eget forlag, 1986)
* *Drivende skyer*, (Bendix forlag, 1991)
* *I sagaens farvann*, (Ceta forlag, 1993)
* *Vegar – En saga fra sørlandskysten på 900-tallet*, (Setesdalsforlaget, 1999)
* *Poetiske bilder fra Setesdal*, (Setesdalsforlaget, 1999)
* *Dikt fra Reme i Lindesnes*, (Steinar forlag, 1999)
* *Den stille striden*, (Steinar forlag, 2001),
* *Norges have – en diktsamling*, (Steinar forlag, 2001)
* *Jon Haslebulia. En saga fra Grohei*, , en novelle hvor handlingen er lagt til Suldalsområdet i Kristiansand.(T. Reinertsen, 2003) 
* *Dikt om Danmark – salmer*, (Steinar forlag, 2003)
* *Alene på heia*, om de seks årene forfatteren bodde alene på en heiegård i Birkenes.(Lunde forlag, 2004) 
* *Peter Stormfuglen og andre fortellinger*, en samling fortellinger, eventyr og skildringer av folk og natur i Agder. (Snøfugl forlag, 2005) 
* *Dyrefamilien Snabel på eventyr*, (Havbryn, 2005)
* *Hjerneslag*, (Havbryn forlag, 2006)
* *Dikt om vikingtiden*, (Havbryn forlag, 2006)
* *Fra sagaen og andre dikt*, (Havbryn forlag, 2006)
* *Den unge fiskeren*, (Havbryn forlag, 2006)
* *Joy og Lurifaks - en fortelling for barn*, (Havbryn forlag, 2006)
* *Leifsbu - minner fra Setesdalen*, (Havbryn forlag, 2006)
* *Religiøse betraktninger i skogen*, (Havbryn forlag, 2006)
* *Solglimt*, (Havbryn forlag, 2006)
* *Stanly Fidje*, (Havbryn forlag, 2006)
* *Fra barndommens morgen*, (Havbryn forlag, 2006)
* *Jegeren fra Mohei*, (Havbryn forlag, 2006)
* *Minner fra Kristiansand i 1960-årene*, (Havbryn forlag, 2006)
* *Fra fjellenes villhet til skjærgårdens favn*, om fisketurer langs sørlandskysten og om dramatikk fra indre Agder i eldre tider. (Snøfugl forlag, 2007)
* *Noen amatørmalerier og en livsskjebne*, (Havbryn forlag, 2007)
* *Barndomsminner fra Kristiansand/Sørlandet: 1945-1957 - En sjømanns liv* (Havbryn forlag, 2008)
* *Livet som fiende*, (Havbryn forlag, 2009)
* *Kong Rørek. Et skuespill i 7 akter*, (Havbryn forlag, 2009)
* *Huleboeren i Remesvik*, (Havbryn forlag, 2009)
* *Den fattige mann*, (Havbryn forlag, 2009)
* *Alkohol*, (Havbryn forlag, 2009)
* *Ærfugljakt*, (Havbryn forlag, 2009)
* *Asbjørn Selsbane – skuespill i 3 akter*, (2009)
* *Under skogsuset – skuespill i 3 akter*, (2009)
* *En frimodig aften – skuespill i 4 akter*, (2009)
* *Mølleparken – Det er kvinnan bakom alt*, (Havbryn forlag, 2009)
* *På svundne stier*, (Kolofon Forlag, 2010)
* Natt og dag – Tekster og vers (Kolofon Forlag, 2010)

## Kilder
* Selvbiografi, datert 4. juli 2009
* Opptegnelser, datert 5. juli 2009
* De fleste bøkene finnes registrert i Nasjonalbiblioteket (nb.no)

## Referanser